b'\n_START_ARTICLE_\nChris Frantz\n_START_SECTION_\nCarrera\n_START_PARAGRAPH_\nA principis dels anys 70 va estudiar a l\'Escola de Disseny de Rhode Island, on va con\xc3\xa8ixer David Byrne i Tina Weymouth. Byrne i Frantz van muntar un grup anomenat the Artistics, que va acabar convertint-se en els Talking Heads, l\'hivern de 1974. Tina Weymouth, que llavors era la xicota d\'en Frantz, tamb\xc3\xa9 es va afegir al grup. Frantz i Weymouth es van casar el 1977._NEWLINE_Com a bateria dels Talking Heads, Frantz no fa servir mai els plats; en comptes d\'aix\xc3\xb2, segueix el ritme amb el xarles. Els plats nom\xc3\xa9s els utilitza com a accent o cop._NEWLINE_Frantz i Weymouth van fundar el Tom Tom Club el 1980 quan els Talking Heads es van aturar per la carrera en solitari de Byrne. Weymouth, Frantz, i Jerry Harrison es van tornar a ajuntar com a The Heads  per fer un \xc3\xbanic \xc3\xa0lbum anomenat No Talking, Just Head el 1996, amb vocalistes variats, que van incloure Debbie Harry._NEWLINE_Ell i Weymouth van produir el disc dels Happy Mondays de 1992, Yes Please! i l\'\xc3\xa0lbum autotitulat del grup escoc\xc3\xa8s Angelfish, a m\xc3\xa9s de produir uns quants \xc3\xa0lbums per a Ziggy Marley and the Melody Makers. Frantz i Weymouth tamb\xc3\xa9 van contribuir segones veus i percussi\xc3\xb3 al disc de debut dels Gorillaz._NEWLINE_Es troba a la posici\xc3\xb3 12 a la llista dels 50 bateries de rock m\xc3\xa9s grans de Stylus Magazine i t\xc3\xa9 un programa mensual de r\xc3\xa0dio, "Chris Frantz the Talking Head," a Bridgeport, Connecticut._NEWLINE_Frantz i Weymouth tamb\xc3\xa9 estan associats \xc3\xadntimament amb el moviment Compass Point All Stars.'